Per tal d'adaptar-nos a la Llei 39/2015, d'1 d'octubre, del procediment administratiu comú de les administracions públiques s'ha implementat del tràmit telemàtic de la presentació de les memòries dels serveis de prevenció.
Trobareu més informació i on fer el tràmit a l'enllaç següent.
Excepcionalment i degut a la situació ocasionada per l'aparició de la COVID-19, el termini per lliurar els fitxers corresponents d'aquestes memòries finalitzarà el 30 de setembre de 2020.
Posem a la vostra disposició els fitxers corresponents a les memòries dels serveis de prevenció de l'any 2019.Davant l'absència d'un document explicatiu de càlcul i interpretació de les variables recollides a l'Ordre TIN 2504/2010, l'Institut Català de Seguretat i Salut Laboral ha elaborat unes instruccions amb uns criteris interpretatius, amb l'objectiu principal d'ajudar els serveis de prevenció en la tramesa de les dades de la memòria anual.
S'ha implementat el tràmit telemàtic de la presentació de les memòries dels serveis de prevenció.
La presentació de les memòries a l'Autoritat Laboral es podrà realitzar en format Excel emplenant les plantilles que us adjuntem.
• Recordeu que, d'acord amb l'Ordre TIN 2504/2010, cal que informeu de les activitats preventives dutes a terme a totes les empreses i centres de treball a les que doneu cobertura com a servei de prevenció, tinguin o no raó social a Catalunya.
• Quan l'Ordre TIN 2504/2010 fa referència a "tarifa mitjana", NO es la mitjana ponderada amb el nombre de treballadors, sinó simplement la tarifa corresponent amb l'activitat econòmica desenvolupada per l'empresa, la qual podeu trobar en els fitxers de suport, TARIFA.
• S'ha modificat el fitxer de la memòria de les activitats sanitàries dels acords de col·laboració, per tal de simplificar-lo.
Nota: excepcionalment, per als SPA que tinguin problemes per trametre les dades de la memòria del 2016, l'Institut Català de Seguretat i Salut Laboral ha habilitat, alternativament als formats d'arxiu xls proposats inicialment, la possibilitat de presentar les memòries dels SPA mitjançant arxius XML que segueixin estrictament la mateixa estructura i validacions que actualment fa servir l'aplicació SERPA del Ministeri d'Ocupació i Seguretat Social (MEYSS).
L'estructura del fitxer XML per presentar les memòries d'empresa es correspondrà amb el d'una única empresa per fitxer.
Per tant, ha d'haver tants fitxer com empreses amb concerts.
Els arxius XML s'adjuntaran en un únic fitxer ZIP.
D'acord amb l'Ordre TIN 2504/2010, la memòria dels serveis de prevenció mancomunats es posarà a disposició de l'autoritat laboral del territori on radiquin les seves instal·lacions principals, per la qual cosa posem a la vostra disposició les plantilles Excel que heu d'emplenar, un cop revisades les instruccions.
En cas, que el SPM disposes de les memòries d'acord amb l'Ordre TIN 2504/2010 en un format diferent a les plantilles Excel proposades, també poden presentar els seus formats.
D'acord amb el Reglament dels serveis de prevenció (Reial decret 39/1997) posem a la vostra disposició, per si ho creieu oportú, els fitxers de la memòria del SPP tal com estableix l'Ordre TIN 2504/2010 pels serveis de prevenció aliens i mancomunats, per si la vostra l'empresa vol elaborar la memòria anual del vostre servei de prevenció.
• Recull de diverses codificacions: CCAE-2009, qualificació dels professionals, províncies i municipis espanyols i malalties professionals.
• Codificació de municipis de Catalunya i d'altres comunitats autònomes (vegeu l'arxiu MUNICIPIS).
• Tarifa de primes per a la cotització a la Seguretat Social per a accidents de treball i malalties professionals d'acord amb la Llei 42/2006, de 28 de desembre, de pressupostos generals de l'Estat per a 2007, modificada pel Reial decret llei 28/2018, de 28 de desembre, per a la revaloració de les pensions públiques i altres mesures urgents en matèria social, laboral i d'ocupació (vegeu l'arxiu TARIFA).